Folketing
2008-05-20

Et yndet citat som reaktion på spørgerens spørgsmål er et, som jeg ganske givet vil bruge flere gange: Der er en grund til, at jeg har fået to ører og en mund, jeg lytter nemlig mere, end jeg taler - og jeg lytter bestemt også til skrækscenarier og skræmmebilleder rundtomkring. Jeg har selv undervist i en modtageklasse og undervist muslimske piger, hvoraf nogle af disse piger fandt det nødvendigt at bære et hovedtørklæde. Og med hensyn til begrundelserne for det: Der var fem piger i klassen med hovedtørklæde, der var også fem forklaringer på, hvorfor de havde valgt at tage hovedtørklæde på. Så den forenkling af behovet for at vise, at symbolisere, at man har en tro, bliver vi ikke enige om at der kun findes et eller to svar på. Jeg mener, at der findes mange svar på det, og jeg mener bestemt ikke, at det på nogen måde er relevant at trække skræmmebilleder frem fra 1930'ernes Danmark og frygten for nazismen.